SAWAD ปิดบวก 4% ลุ้นกำไรปีนี้ทะลุ 4.4 พันลบ. อานิสงส์ NPL ลด โบรกชูเป้า 61.50 บ.
SAWAD ปิดบวก 4% ลุ้นกำไรปีนี้ทะลุ 4.4 พันลบ. อานิสงส์ NPL ลดลง และเดินหน้าขยายพอร์ตสินเชื่อ โบรกแนะ “ซื้อ” เป้าหมายราคา 61.50 บ. 
SAWAD ปิดบวก 4% ลุ้นกำไรปีนี้ทะลุ 4.4 พันลบ. อานิสงส์ NPL ลดลง และเดินหน้าขยายพอร์ตสินเชื่อ โบรกแนะ “ซื้อ” เป้าหมายราคา 61.50 บ.
30 พ.ค. 2565

ผู้สื่อข่าวรายงานว่า ราคาหุ้น บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ปิดตลาดเย็นวันนี้ อยู่ที่ระดับ 53.00 บาท เพิ่มขึ้น 2.25 บาท หรือ 4.41% ทำจุดสูงสุดที่ 53.00 บาท ทำจุดต่ำสุดที่ 51.00 บาท มูลค่าซื้อขาย 807.28 ล้านบาท

โดย นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ราคาหุ้น SAWAD ปรับตัวขึ้น ตอบรับทิศทางราคาสินค้าเกษตร (Farm Income) ดีขึ้นต่อเนื่อง 2-3 เดือนแล้ว และคาดว่าจะยังคงดีขึ้นต่อเนื่องในระยะต่อจากนี้ ทำให้โอกาสหนี้เสียลดลง และความเสี่ยงที่จะทำให้ลูกหนี้กลายเป็น NPL ใหม่ก็ไม่น่าจะมีมาก ช่วยกำจัด downside
ก่อนหน้านี้ บริษัทหลักทรัพย์ ทรีนีตี้ จำกัด ระบุในบทวิเคราะห์ ว่าทางฝ่ายวิจัยประเมินกำไรปี 2565 ที่ 4,483 ล้านบาท และปี 2566 ที่ 5,480 ล้านบาท ลดลง 5% เมื่อเทียบกับงวดเดียวกันของปีก่อน และเพิ่มขึ้น 22% เมื่อเทียบกับงวดเดียวกันของปีก่อน โดยในปี 2565 คาดกำไรอ่อนตัว 5% เมื่อเทียบกับงวดเดียวกันของปีก่อน เนื่องจากการตั้งสำรองกลับมาเพิ่มขึ้นจากปี 2564 ที่มีการกลับสำรอง ส่วนกำไรการดำเนินงานเติบโตจากการเดินหน้าขยายพอร์ตสินเชื่อแบบ aggressive หลังจากช่วงโควิดที่ปล่อยสินเชื่อค่อนข้าง conservative และบวกกับการเติบโตของ SCAP ที่ตั้งเป้าปล่อยสินเชื่อเป็น 1.1 หมื่นล้านบาทภายในปี 2565
โดยทางฝ่ายวิจัยเริ่มต้นด้วยคำแนะนำ “ซื้อ” ราคาเป้าหมายปี 2565 ที่ 61.50 บาท ด้วย PBV ที่ 2.83เท่า